คือผมซื้อยา อะซิโธรมัยซิน (Azithromycin) มาทานครับ ทานติดต่อกัน 5 วัน ประมาณวันที่ 2-3 เริ่มมีอาการ ถ่ายบ่อย วันละ 3-4 รอบแต่ไม่ได้ถ่ายเป็นน้ำนะครับ แบบนี้คือผลข้างเคียงของยารึเปล่า กี่วันถึงจะปกติครับ ปล.หยุดทานยามา2 วันแล้วจะเป็นอยู่
สวัสดีค่ะ ยาAzithromycin (อะซิโธรมัยซิน) เป็นยาปฏิชีวนะที่ใช้รักษาอาการติดเชื้อจากแบคทีเรีย เช่น โรคปอดบวม โรคหลอดลมอักเสบ ทอนซิลอักเสบ ไซนัสอักเสบ เป็นต้นผลข้างเคียงที่พบได้บ่อยเช่นอาการปวดท้องรุนแรงหรือท้องเสีย อาจถ่ายเป็นเลือดได้ อาการวิงเวียนศีรษะ ปวดหัว จะเป็นลม มีอาการเจ็บหน้าอกร่วมด้วย และมีการเต้นของหัวใจที่ผิดปกติ อาการคลื่นไส้ รู้สึกเหนื่อย เบื่ออาหาร เป็นต้นดังนั้นการท้องเสียเป็นผลข้างเคียงจากยาได้ ถ้าเป็นไม่มาก ให้กินน้ำทดแทนให้เพียงพอ แล้วกินยาต่อไป แต่ถ้าถ่ายเหลวมากจนอ่อนเพลีย หรือถ่ายเป็นเลือด ควรหยุดยาทันทีและไปพบแพทย์ค่ะ เพราะอาจต้องมีการตรวจร่างกายยืนยัน และเปลี่ยนยาฆ่าเชื้อให้ต่อไป